गौरतलब है कि जांच के दौरान छह कंपनियों के नमूने उठाये गये थे, उनमें से मात्र एक निर्माता कंपनी की पैकेट पर इसकी सूचना दी थी, बाकी ने इसे ग्राहकों से छिपाया था। गौर करने की बात यह भी है कि विज्ञान पर्यावरण केन्द्र की जांच रिपोर्ट आने के बाद उसकी मांग पर कंपनियों ने कहा कि वह अब पोटेशियम ब्रोमेट का इस्तेमाल नहीं करंेगी। भारत सरकार के भारतीय खाद्य संरक्षा और मानक प्राधिकरण ने 21 जून, 2016 को एक अधिसूचना जारी कर पोटेशियम ब्रोमेट के इस्तेमाल पर अब रोक भी लगा दी है। पोटेशियम आयोडेट पर अंतिम निर्णय लेने से पूर्व उसने मामले को एक वैज्ञानिक समिति को भी सौंप दिया है, किंतु यह घटनाक्रम सोचने के लिए कई सवाल छोङ गया है। इस लेख में हम इन्ही सवालों पर चर्चा करेंगे।